กู้ซื้อบ้านดอก2.5%คงที่5ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — สปส. จับมือ 9 ธนาคาร อัดเงิน 1 หมื่นล้านบาท ปล่อยกู้ซื้อบ้านดอก 2.5% คงที่ 5 ปี 
นายไพฑูรย์ แก้วทอง รมว.แรงงาน เปิดเผยภายหลังประธานพิธีลงนามบันทึกข้อตกลงระหว่างสำนักงานประกันสังคม (สปส.) กับ 9 ธนาคาร ว่า ได้จัดทำโครงการสวัสดิการบ้าน สปส. วงเงิน 1 หมื่นล้านบาท โดยให้ธนาคารปล่อยกู้ให้ผู้ประกันตนซื้อที่อยู่อาศัยเพื่อซ่อมแซมบ้าน หรือรีไฟแนนซ์เงินกู้ คิดดอกเบี้ย 2.5% ต่อปี คงที่ 5 ปี กำหนดวงเงินกู้ได้ไม่เกิน 1.5 ล้านบาทต่อคน ซึ่งคาดว่าจะมีผู้ได้สิทธิ 1.2 หมื่นคน
ทั้งนี้ธนาคารจะเน้นกลุ่มลูกค้าเงินเดือนไม่ต่ำกว่า 1.5 หมื่นบาท ซึ่งจะทำให้กลุ่มผู้ประกันตนส่วนใหญ่ไม่สามารถเข้าถึงสินเชื่อดอกเบี้ยต่ำ และผู้จะรีไฟแนนซ์จะต้องคำนึงถึงเงื่อนไขค่าธรรมเนียมการรีไฟแนนซ์หนี้ รวมถึงค่าใช้จ่ายการประเมินราคาสินทรัพย์ใหม่รวมประมาณ 35% และต้องพิจารณาดอกเบี้ยหลังจากปีที่ 6 แต่ละธนาคารก็มีการคิดอัตราดอกเบี้ยที่แตกต่างกันโดยเปรียบเทียบได้ในตาราง 
นายยุทธชัย เตยะราชกุล ผู้ช่วยกรรมการผู้จัดการใหญ่ กลุ่มบุคคลธนกิจ ธนาคารยูโอบี กล่าวว่า ธนาคารตั้งเป้าหมายมีลูกค้ามาขอกู้ 1,000 คน โดยจะพิจารณายกเว้นค่าจัดการสินเชื่อและค่าประเมินให้ลูกค้าเป็นคนคนไป ซึ่งธนาคารไม่ได้เปิดให้ลูกค้าเก่ารีไฟแนนซ์มาใช้โครงการนี้ โดยลูกค้ารีไฟแนนซ์ออกไปก่อน 3 ปี มีค่าธรรมเนียม 23% 
นางภาสพรรณ สุวรรณจินดา ผู้ช่วยผู้จัดการใหญ่ ธนาคารไทยพาณิชย์ กล่าวว่า มีลูกค้ามาลงชื่อไว้แล้วกว่า 600 คน เชื่อว่าวงเงิน 3,000 ล้านบาท จะเต็มในเวลา 23 เดือน สำหรับลูกค้าที่รีไฟแนนซ์ ก่อน 3 ปี คิดค่าธรรมเนียม 3% 
นายชาติชาย พยุหนาวีชัย ผู้ช่วยกรรมการผู้จัดการ ธนาคารกสิกรไทย กล่าวว่า ธนาคารตั้งเป้าหมายการปล่อยสินเชื่อโครงการบ้านสปส. 3,000 ล้านบาท และคาดว่าสินเชื่อบ้านทั้งระบบปีนี้จะเติบโต 89% จากปีที่แล้วโตได้ 78% ส่วนธนาคารจะปรับเป้าหมายเติบโตเป็น 1517% จากเดิม 13% โดยขณะนี้ยอดสินเชื่อบ้านคงค้างอยู่ที่ 1.3 แสนล้านบาทจะปล่อยสินเชื่อใหม่ปีนี้ 3.2 หมื่นล้านบาท